శివదా

శివదా (ఆంగ్లం: Sshivada; 1986 ఏప్రిల్ 23) భారతీయ నటి. ఆమె ప్రధానంగా మలయాళం, తమిళ చిత్రాలలో నటిస్తుంది. ఆమె అసలు పేరు కె. వి. శ్రీలేఖ నాయర్.

 బాల్యం, విద్యాభ్యాసం 
శివదా తమిళనాడులోని తిరుచిరాపల్లిలో మలయాళీ కుటుంబానికి చెందిన విజయరాజన్, కుమారి దంపతులకు కె. వి. శ్రీలేఖ నాయర్‌గా జన్మించింది. అక్కడ ఆమె 5వ తరగతి వరకు చదువుకుంది. ఆ తర్వాత ఆమె కుటుంబం అంగమాలికి మారింది. అక్కడ ఆమె విశ్వజ్యోతి సిఎంఐ పబ్లిక్ స్కూల్ లో చదువుకుంది.  ఆమె ఆది శంకర ఇన్‌స్టిట్యూట్ ఆఫ్ ఇంజనీరింగ్ టెక్నాలజీ నుండి కంప్యూటర్ సైన్స్ ఇంజనీరింగ్ గ్రాడ్యుయేట్.

 కెరీర్ 
2009 మలయాళ చిత్రం కేరళ కేఫ్‌లో చిన్న పాత్ర ద్వారా శివదా తన నటనా జీవితాన్ని ప్రారంభించింది. ఆ సినిమా తర్వాత చాలా కాలం టెలీవిజన్ ఛానెల్ ప్రోగ్రామ్స్‌లో యాంకర్‌గా పనిచేసింది. ఆ సమయంలో ఆమె మలయాళ దర్శకుడు ఫాజిల్ దృష్టిలోపడి 2011లో లివింగ్ టుగెదర్‌లో మహిళా ప్రధాన పాత్ర పోషించడం ద్వారా తిరిగి సినిమా రంగంలో అడుగుపెట్టింది. ఆ తర్వాత తమిళ చిత్రం నెడుంచాలై లో నటించడంతో పాటు చాలా సినిమాలు చేసింది. ఆమె మాతృభాష మలయాళం అయినప్పటికీ తన మొదటి తమిళ చిత్రానికే డబ్బింగ్ చెప్పగలిగింది. ఈ చిత్రంలో మంగ పాత్రలో శివదా ప్రశంసలు అందుకుంది కూడా.

ఉన్ని ముకుందన్‌ నటించిన మలయాళ చిత్రం చాణక్య తంతరమ్‌(2018) లో శివదా కథానాయికగా నటించింది. కణ్ణన్‌ తమెరక్కులమ్‌ దర్శకత్వంలో తెరకెక్కిన ఈ చిత్రం మాలీవుడ్‌లో ఘన విజయం సాధించింది. ఈ చిత్రాన్ని అశోక ది గ్రేట్‌ పేరుతో తెలుగు ప్రేక్షకులకు అందించారు. అలాగే ఆమె నటించిన మరికొన్ని సినిమాలు గతంలో తెలుగులోకి డబ్బింగ్ అయ్యాయి. 2023లో విజయవంతమైన మలయాళ చిత్రం 2018ని తెలుగులో అదే పేరుతో విడుదలవగా ఇక్కడా వసూళ్లవర్షం కురిపిస్తోంది.

 వ్యక్తిగత జీవితం 
ఆమె తన చిరకాల ప్రియుడు మురళీ కృష్ణన్‌ను వివాహం చేసుకుంది. వారికి ఒక కుమార్తె ఉంది.

 ఫిల్మోగ్రఫీ 
YearTitleRoleLanguageRef2008నీనక్కాయి...మలయాళం2009కేరళ కేఫ్మలయాళం2010మజాశ్రీలేఖమలయాళం2011నిలవుశ్రీలేఖమలయాళంలివింగ్ టుగెదర్శ్యామామలయాళం2014నెడుంచాలైమాంగతమిళం2015సు.. సు... సుధీ వాత్మీకంకల్యాణిమలయాళం2016జీరోప్రియాతమిళంIDI - ఇన్‌స్పెక్టర్ దావూద్  ఇబ్రహీంనిత్యమలయాళం2017అధే కనగల్దీప/ అశ్విని/ ప్రియ/ వసుంధరతమిళంలక్ష్యంశాలినిమలయాళంఅచాయన్స్జెస్సికామలయాళంరామంటే ఏడంతొట్టంవాయిస్మలయాళం2018శిక్కరి శంభుఅనితమలయాళంచాణక్య తంతరమ్‌ఐరీన్మలయాళం2019లూసిఫర్గోవర్ధన్స్ వైఫ్మలయాళంనా శాంటాఇసాస్ మదర్ మలయాళం2021మారకనితమిళంసన్నీనిమ్మీమలయాళం2022మేరీ ఆవాస్ సునోమెరిల్మలయాళంట్వెల్త్ మ్యాన్డా. నయనమలయాళంనితమ్ ఒరు వానంనిజమే మీనాక్షితమిళం2023వల్లవనుక్కుమ్ వల్లవన్అళగితమిళంజవానుం ముల్లపూవుంజయశ్రీ టీచర్మలయాళం2018మలయాళంతీరా కాదల్తమిళంసీక్రెట్ హోమ్TBAమలయాళం

 మూలాలు 

వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:మలయాళ సినిమా నటీమణులు